|  |
| --- |
| Številka: 60928-6/2020-2 (5001)Datum: 24. 02. 2020   |
|  |

 **Javna agencija RS za varnost prometa**

**Sektor za razvoj in koordinacijo varnosti cestnega prometa**

**Kotnikova 19a**

**1000 Ljubljana**

**ZADEVA: Poročilo o delu na področju varne/trajnostne mobilnosti v vzgoji in izobraževanju za leto 2019**

**Naloga Varna mobilnost v vzgoji in izobraževanju in projekt Dijaki dijakom za varno mobilnost v vzgoji in izobraževanju**

1. **Naloga: Varna/trajnostna mobilnost**

Zavod RS za šolstvo je realiziral nalogo v letu 2019 in izhaja iz Resolucije nacionalnega programa varnosti cestnega prometa za obdobje od 2013 do 2022 in Obdobnega načrta za leti 2018 in 2019, ki so ga načrtovali in ga izvajajo člani Medresorske delovne skupine za uresničevanje resolucije, katere članica je predstavnica Zavoda RS za šolstvo. V Resoluciji nacionalnega programa je opisano poglavje Vseživljenjsko učenje in prometna vzgoja, v katerem so opredeljeni cilji, aktivnosti, kazalniki in nosilci nalog in se dotikajo vzgoje in izobraževanja v RS. Kot drugo se naloga implementira dokument z naslovom Strategija kulture vedenja in vzgoje z večjo prometno varnost otrok in mladostnikov v sistemu vzgoje in izobraževanja do 2020.

Aktivnosti znotraj naloge so prispevali k spremembam na izvedbeni in sistemski ravni na področju šolstva (Strategija, Posodobljeni Program usposabljanja za vožnjo kolesa in kolesarski izpiti, Posodobljena dokument Kolesarska izkaznica, različna usposabljanja vodstvenih in strokovnih delavcev, 5. posvet o trajnostni mobilnosti, predstavitev in implementacija Smernic za načrt šolskih poti, Priporočila za učinkovito izvajanje vsebin varne mobilnosti v vrtcih, vnos vsebin varne mobilnosti v RaP v OŠ, umestitev vsebin varne mobilnosti v program šole v naravi ter izvajanje načrtovanih aktivnosti v srednjih šolah, gimnazijah in dijaških domovih.

Izpeljane aktivnosti v letu 2019 so bile:

* usposabljanje učiteljev v OŠ za izvajanje kolesarskih izpitov v 2. VIO (teoretični in praktični del, 92 učiteljev)
* izvedba regijskih srečanj na temo Varna mobilnost za strokovne delavce (4 srečanja)
* analiza uresničevanja ciljev in vsebin prometne vzgoje in kulture v tednih preventivnih akcij,
* organizacija srečanj in spodbujanje aktivnosti PV v vrtcih in OŠ ob tednu prometne varnosti februarja in oktobra
* priprava in izvedba predavanj ter delavnic v vrtcu Ledina v LJ, na OŠ Janka Padežnika Maribor (2x po 8 ur)
* vključitev vsebin in ciljev varne mobilnosti v razširjeni program; zapis področja varna mobilnost v razširjeni program v OŠ, priprava primera dejavnosti Izvajanje dejavnosti na delovnih srečanji šol v RaP, predstavitev primera na srečanju z ravnatelji (Brdo 2019)
* načrtovanje in izvajanje usposabljanja v poskusu RaP, 3-krat po 8 ur
* svetovanje šolam o izvajanju kolesarskih izpitov v OŠ, pripravi Varnostnih načrtov šol in pripravi Načrtov šolskih poti (5-krat)
* predstavitev prometne vzgoje/varne mobilnosti na konferencah, posvetih izven VIZ (Rdeči križ Slovenije)
* predavanje na posvetu, okrogli mizi o prometni varnosti v VIZ (december 2019)
* organizacija in izpeljava ter aktivna udeležba na 5. posvetu o Varni/trajnostni mobilnosti (5.11.2019), 140 udeležencev (vodstveni in strokovni delavci vrtcev, OŠ in SŠ), 40 aktivnih udeležencev
* sodelovanje v komisiji za ocenjevanje izdelkov Ocenjevanje izdelkov učencev OŠ na razpisu za OŠ Butan plin z naslovom Varno na kolesu (marec, april, maj 2019)
* sodelovanje sestankih Medresorske delovne skupine na AVP in na MI
* usklajevanje aktivnosti na področju prometne vzgoje z AVP, AMZS, SPV itd., RKS, nevladnimi organizacijami
* predstavitev Kolesarskih izpitov in Načrtov šolskih poti na srečanjih z ravnatelji v OŠ (5 krat)
* umeščanje vsebin Varne mobilnosti v program RKS: zapis vsebin varne mobilnosti v program RK in ostalih šol v naravi (CŠOD)
* Priprava, zapis dokumenta Priporočila za sistematično izvajanje varne mobilnosti v vrtcu
* Priprava različnih mnenj za področje varne mobilnosti
* Posodobitev Kolesarske izkaznice v OŠ.

Na Zavodu RS za šolstvo deluje tim svetovalcev (vrtec, OŠ, SŠ), ki se ukvarja s področjem Varne/trajnostne mobilnosti. Naloge na področju Varne mobilnosti so načrtovane, izvajane in evalvirane.

1. **Projekt: Dijaki dijakom za varno mobilnost v vzgoji in izobraževanju**

Projekt/akcija Dijaki dijakom za varno mobilnost je 3 letni. V letu 2019 so bile izpeljane vse načrtovane aktivnosti v drugem letu projekta. Vodja projekta je zavod RS za šolstvo. AVP financira delovanje šol in sodelujočih partnerjev v projektu.

Namen projekta: Varna mobilnost je sodoben način življenja, ki spodbuja in krepi veščine za kulturo vedenja v prometu, zdrav način življenja, odnos do okolja ter ekonomičnost vlog udeležencev v prometu. Z akcijo Dijaki dijakom za varno mobilnost želimo o pomenu varne mobilnosti ozavestiti čim večje število dijakov. V ta namen je bilo v letu 2019 vključenih 32 srednjih šol.na šolah so delovali klubi, vsaj enkrat mesečno. V klubu so dijaki opravljali različne preventivne aktivnosti s ciljem razvijanja kompetence varne mobilnosti, predstavljali bodo svoje dosežke na področju varne mobilnosti in se medsebojno povezovali z namenom izmenjave ter širjenja znanja in izkušenj. Na šolah so aktivnosti usmerjali učitelj. V klubu so dijaki opravljali 6 aktivnosti na različnih področjih varne mobilnosti.

CILJI so: dijake ozavestiti o pomenu varnosti in ustreznem ravnanju v cestnem prometu; pri dijakih krepiti veščine za kulturo vedenja v cestnem prometu ter zdrav način življenja; dijake spodbujati k razvoju pozitivnega odnosa do okolja; dijake, strokovne delavce na šoli in starše informirati o načrtovanih aktivnostih v okviru akcije; strokovne delavce srednjih šol usposobiti za strokovno podporo dijakom pri opravljanju aktivnosti za varno mobilnost; promovirati varno mobilnost v neposrednem in širšem okolju; povezovati različne potencialne partnerje z namenom vsesplošnega ozaveščanja o varni mobilnosti.

SODELUJOČI partnerji so: Javna agencija RS za varnost prometa, policija, Ministrstvo za infrastrukturo, Policija, Nevladne organizacije in društva (Rdeči križ Slovenije, Zavod Varna pot, Zavod Vozim, Avto moto zveza Slovenije, NERVtech, Triglav Lap, UTRIP);

Izpeljane aktivnosti v letu 2019 so bile:

* na Zavodu RS za šolstvo smo v letu 2019 izpeljali 3 delovna srečanja z ravnatelji in učitelji v projektu Dijaki dijakom (12.2.2019, 8.10.2019 in 9.10.2019)
* v drugem letu projekta smo pridobili nove šole v projekt (2 novi šoli)
* organizirali smo informativne urice za ravnatelje in šole, ki niso v projektu
* na srečanjih z ravnatelji smo predstavili projekt novim šolam (Maribor, Ljubljana)
* šolam smo predstavili posodobljene in nove delavnice partnerjev
* razpisali teme raziskovalnih nalog v projektu 8aktivnost 4)
* razpisali in pregledali ter ocenili in izbrali najboljše tri izdelke dijakov na natečaju ZRSŠ
* pripravili gradiva za namene delovanja projekta
* dopolnili in uredili spletno učilnico na načrtovanje aktivnosti ter poročila šol ter sodelujočih partnerjev
* sprotno in stalno spremljali delo šol in sodelujočih partnerjev v spletni učilnici
* šole so predstavljale primere dobre prakse iz projekta na posvetu na Bledu
* projekt smo predstavili na TV SLO 1, Koper, 9.4.2020
* stalno sodelovali s sodelujočimi partnerji in spremljali izvajanje delavnic
* pregledali poročila šol in sodelujočih partnerjev, dajali povratno informacijo šolam o delu, zapisu poročil
* priprava predlogov tem, vsebin za natečaj in kriterijev za vrednotenje za aktivnost 5 (za najboljšo kampanjo na družabnih omrežjih; za najboljši film, promovideo; za najboljšo glasbo)
* nakup praktičnih nagrad za dijake na natečaju
* obveščanje, informiranje v spletnih omrežjih (twitter, facebook)
* organizacija in izvedba regijskih srečanj s šolami (5 regijskih središč)

Zaključek: Namen triletnega projekta je mreženje med dijaki in šolami, pridobivanje novih šol in novih dijakov na šolah, delovanje kluba na šolah in povezovanje med sodelujočimi partnerji ter šolami.

Z nalogo na področju varne/trajnostne mobilnosti otrok in mladostnikov razširimo odprto, spodbudno in uporabno učno okolje, sledimo mobilni, multikulturni, povezani, trajni družbi ter vsebine prometne varnosti povezujemo z vidiki telesne dejavnosti, zdravjem, ekološkim in okoljskim vidikom. S kakovostnim izobraževanjem želimo dvigniti socialne, medosebne, gibalne, prečne kompetence, pismenost in tako doseči višje kompetence za kulturo vedenja otrok in mladostnikov v cestnem prometu.

Zapisala:

mag. Marta Novak, l.r. dr. Vinko Logaj,

koordinatorica naloge direktor